প্রকল্পটি সম্পর্কে তিনি আরো বলেন, সার্বজনীন বাধ্যতামূলক প্রাথমিক শিক্ষা ব্যবস্থা প্রবর্তনের ফলে মাধ্যমিক স্তরে ছাত্র-ছাত্রীর সংখ্যা গত কয়েক দশকে ব্যাপক বৃদ্ধি পেয়েছে। সবার জন্য শিক্ষা নিশ্চিত করার জন্য বিদ্যমান মাধ্যমিক শিক্ষা প্রতিষ্ঠানে শ্রেণিকক্ষের সংখ্যা বৃদ্ধি করা আবশ্যক। বর্তমানে দেশে ৩২৭টি সরকারি ও ১৯ হাজার ৩৫৭টি বেসরকারি মাধ্যমিক বিদ্যালয় রয়েছে। প্রকল্পের আওতায় সারা দেশের তিন হাজার বেসরকারি মাধ্যমিক বিদ্যালয়ের অবকাঠামোগত উন্নয়নের জন্য ভবন নির্মাণ করা হবে। ফলে প্রকল্পটি বাস্তবায়িত হলে শিক্ষার্থীদের বর্ধিত চাহিদা পূরণ হবে এবং শিক্ষার ভাল পরিবেশ সৃষ্টি হবে।